b'\n_START_ARTICLE_\nSnellmaninkatu (Helsinki)\n_START_PARAGRAPH_\nSnellmaninkatu on Helsingin Kruununhaassa sijaitseva etel\xc3\xa4-pohjoissuuntainen katu, joka kulkee rinnakkaisen Unioninkadun it\xc3\xa4puolella. Katu alkaa  etel\xc3\xa4ss\xc3\xa4 Aleksanterinkadusta ja kulkee Senaatintorin it\xc3\xa4reunaa pitkin Valtioneuvoston linnan ohi. Senaatintorin lis\xc3\xa4ksi Unioninkadun ja Snellmaninkadun v\xc3\xa4lisiss\xc3\xa4 kortteleissa sijaitsevat muun muassa Helsingin tuomiokirkko, Suomen Pankin p\xc3\xa4\xc3\xa4rakennus ja Kansallisarkisto. Suomen Pankin rakennuksen edess\xc3\xa4 sijaitsee J. V. Snellmanin patsas, jonka mukaan katu on my\xc3\xb6s nimetty. Vastap\xc3\xa4\xc3\xa4t\xc3\xa4, kadun it\xc3\xa4puolella, on S\xc3\xa4\xc3\xa4tytalo. Snellmaninkatu p\xc3\xa4\xc3\xa4ttyy pohjoisessa Siltavuoreen, ja sen p\xc3\xa4\xc3\xa4dyss\xc3\xa4 Siltavuorenpenkereell\xc3\xa4 sijaitsee vuonna 1905 valmistunut yliopiston fysiologian laitoksen rakennus._NEWLINE_Kadun nimi oli aikaisemmin Nikolainkatu keisari Nikolai I:n mukaan. Nykyisen nimens\xc3\xa4 se sai vuonna  1928.'